তিনি বলিউডের শাহেনশাহ হলেও বাংলার জামাই। তার চেয়েও বড় কথা, তারকা-জীবনযাপনের আগে এই শহরে তিনি দীর্ঘদিন সাধারণ মানুষের মতোই কাটিয়েছেন, চাকরি করেছেন। তাই কলকাতা ও বাঙালি সংস্কৃতি তাঁর মনপ্রাণ জুড়ে রয়েছে। সেই যোগসূত্র সময়ের সঙ্গে সঙ্গে বেড়েছে। কিন্তু তিনি যে বাংলা ছবির সবচেয়ে বড় তারকার গুণমুগ্ধ, সেটা বোঝা গেল তাঁর সাম্প্রতিক একটি টুইট থেকে। 
আরও পড়ুন
খুব প্রিয় এক মানুষের সঙ্গে বিদেশ গেলেন সায়ন্তিকা 
ট্রেলারেই বাজিমাত! ‘ওয়ান’ আসছে, দেখুন ভিডিও
আগামী পয়লা বৈশাখ মুক্তি পেতে চলেছে প্রসেনজিৎ চট্টোপাধ্যায়-নুসরত জাহান-যশ দাশগুপ্ত অভিনীত ছবি ‘ওয়ান’। কিছুদিন আগেই মুক্তি পেয়েছে ছবির ট্রেলার। সেই ট্রেলার দেখেই উচ্ছ্বসিত শাহেনশাহ। তাঁর টুইটার হ্যান্ডলে টুইট করেছেন ট্রেলার লিঙ্ক ও লিখেছেন, ‘প্রসেনজিৎ, দ্য স্টার অফ বেঙ্গল, অ্যান্ড ফ্রেন্ড।’ 

এই টুইটটি দেখে বাংলার দর্শকরা যাঁরা সিনিয়র বচ্চনের টুইটার হ্যান্ডল অনুসরণ করেন তাঁরাও অত্যন্ত উচ্ছ্বসিত।